N Á J O M N Á   Z M L U V A

uzavretá podľa ustanovení § 663 a nasl. Občianskeho zákonníka
medzi zmluvnými stranami

Meno: Naštický
Adresa: 
Rod. č.: 
Zastúpený: RNDr. Monikou Bérešovou, riaditeľkou DSS Kráľovce
(ďalej ako prenajímateľ)

Názov: Obec Kalša
Sídlo: 044 18 Kalša 128
IČO: 00 324 272
V zastúpení: Bc. Gabriela Ivaňáková, starostka obce

(ďalej ako nájomca)

Článok I.
Predmet zmluvy

1.	Prenajímateľ je spoluvlastníkom parcely č.577, vodné plochy o výmere 269 m² zapísanej na LV č.14, bod 3 v podiele 1/6 , kat. územie Kalša.
2.	Prenajímateľ prenecháva spoluvlastnícky podiel parcely uvedenej v bode 1. tohto článku do nájmu nájomcovi na účely uvedené v článku II. tejto zmluvy a nájomca sa zaväzuje platiť prenajímateľovi nájomné dohodnuté v článku V. tejto zmluvy.

Článok II.
Účel nájmu

1.	Prenajímateľ predmet nájmu uvedený v článku I. tejto zmluvy prenajíma nájomcovi za účelom protipovodňovej ochrany obce a to na realizáciu projektu „Protipovodňová ochrana obce Kalša“.
2.	Uvedená stavba bude realizovaná za podpory nenávratného finančného príspevku z Operačného programu Životné prostredie, prioritná os č. 2 Ochrana pred povodňami, operačný cieľ 2.1 Preventívne opatrenia na ochranu pred povodňami.
3.	Prenajímateľ dáva týmto súhlas s realizáciou projektu „ Protipovodňová ochrana obce Kalša“.
Článok III.
Doba trvania nájmu

1.	Nájomná zmluva sa dojednáva na dobu určitú odo dňa podpísania nájomnej zmluvy do 31.12.2019.
Článok IV.
Skončenie nájmu

1.	Nájomná zmluva končí dňom uvedeným v článku III. tejto zmluvy.
2.	Táto zmluva je nevypovedateľná po dobu päť rokov od ukončenia realizácie projektu. Po tomto termíne možno nájomnú zmluvu ukončiť výpoveďou s výpovednou dobou tri mesiace, ktorá začína plynúť prvý deň kalendárneho mesiaca nasledujúceho po doručení výpovede.

Článok V.
Cena a úhrada nájomného

Nájomné sa stanovuje dohodou. Nájomca zaplatí ročné nájomné vo výške 1 EUR prenajímateľovi každoročne do 31.3.. 
Článok VI.
Práva a povinnosti zmluvných strán

1.	Prenajímateľ prenecháva nájomcovi predmet nájmu v stave spôsobilom na určené užívanie a nájomca ho v takom stave preberá do užívania.
2.	Nájomca je oprávnený užívať predmet nájmu spôsobom určeným v zmluve a to primerane povahe a určeniu veci, pričom je povinný počínať si tak, aby nedochádzalo ku škodám na zdraví, majetku a životnom prostredí.

Článok VII.
Záverečné ustanovenia

1.	Táto zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. 
2.	Táto zmluva nadobúda platnosť dňom podpisu obidvoma zmluvnými stranami.
3.	Účinnosť tejto zmluvy je podmienená schválením žiadosti o nenávratný finančný príspevok. Zmluva nadobúda účinnosť dňom podpísania Zmluvy o poskytnutí nenávratného finančného príspevku (NFP) medzi nájomcom a poskytovateľom NFP, najskôr však dňom nasledujúcim po dni zverejnenia zmluvy v Centrálnom registri zmlúv.
4.	V prípade nepodpísania Zmluvy o poskytnutí NFP medzi nájomcom a poskytovateľom NFP, táto zmluva stráca platnosť dňom nadobudnutia právoplatnosti rozhodnutia o neschválení Žiadosti o NFP. O tejto skutočnosti je nájomca povinný bezodkladne písomne informovať prenajímateľa.
5.	Táto zmluva je vyhotovená v piatich exemplároch, z ktorých prenajímateľ dostane jeden a nájomca štyri exempláre.
6.	Obsah tejto zmluvy je možné meniť alebo dopĺňať len po vzájomnej dohode obidvoch zmluvných strán a to formou očíslovaných písomných dodatkov podpísaných oboma zmluvnými stranami., ktoré budú neoddeliteľnou súčasťou tejto zmluvy.
7.	Ostatné vzťahy zmluvných strán sa riadia príslušnými ustanoveniami Občianskeho zákonníka.
8.	Zmluvné strany súhlasne konštatujú, že si zmluvu dobre prečítali a na znak súhlasu s jej obsahom ju dobrovoľne podpisujú.

V Kalši, dňa 12. januára 2012

Prenajímateľ:							Nájomca:

................................						..........................................
								   Bc. Gabriela Ivaňáková
									starostka obce